钦定古今图书集成/明伦汇编/官常典/第559卷 > 吕𬤇
## 钦定古今图书集成/明伦汇编/官常典/第559卷 > 吕𬤇

按《唐书》本传：“𬤇，河中河东人。少力于学，志行整饬，孤
贫不自业，里人程氏财雄于乡，以女妻𬤇，亦以𬤇才
不久困，厚分赀赡济所欲，故称誉日广。开元末，入京
师，第进士，调宁陵尉。采访使韦陟署为支使。哥舒翰
节度河西，表支度判官，历太子通事舍人。性静慎，勤
总吏职。诸僚或出游，𬤇独颓然，据案钩视簿最，翰益”
亲之，累兼殿中侍御史。翰败潼关，𬤇西趋灵武，由中
人尉荐，肃宗才之，拜御史中丞。所陈事无不顺纳。从
至凤翔，迁武部侍郎。帝复两京，诏尽系群臣之污贼
者，以御史中丞崔器、宪部侍郎韩择木、大理卿严向
为三司使，处其罪。又诏御史大夫李岘及𬤇领使。𬤇
于权宜知大体不及岘，而援律傅经过之，当时惮其
持法，然以岘故，多所平反。乾元二年，九节度兵败，帝
忧之，擢𬤇同中书门下平章事，知门下省。翌日，复以
李岘、李揆、第五琦为宰相，而苗晋卿、王玙罢。会母丧
解。三月，复召知门下省事，兼判度支，还执政。累封须
昌县伯，迁黄门侍郎。上元初，加同中书门下三品，当
赐门戟，或劝𬤇“以凶”服受吉赐，不宜，𬤇释缞拜赐，人
讥其失礼。𬤇引妻之父楚宾为卫尉少卿，楚宾子震
为郎官。中人马尚言者，素昵于𬤇，为人求官，𬤇奏为
蓝田尉。事觉，帝怒，命敬羽穷治，杀尚言，以其肉赐从
官。罢𬤇为太子宾客。数月，拜荆州长史、澧朗峡忠等
五州节度使。𬤇始建请荆州置南都，诏可。于是更号
江陵府，以𬤇为尹。置永平军万人，遏吴、蜀之冲，以湖
南之岳、潭、郴、道、邵、连，黔中之涪，凡七州隶其道。初，荆
州长史张惟一以衡州蛮酋陈希昂为司马，督家兵千人自防，惟一亲将牟遂金与相忤，希昂率兵至惟
一所捕之，惟一惧，斩其首以谢，悉以遂金兵属之，乃
退。自是政一出。希昂。后入朝，迁常州刺史，过江陵，入
谒，𬤇伏甲击杀之，诛党偶数十人，积尸府门，内外震
服。妖人申泰芝用左道事李辅国，擢谏议大夫，置军
邵、道二州间，以泰芝总之。纳群蛮金，赏以绯紫，出褚
中诏书，赐衣示之。群蛮怵于赏而财不足，肆为剽掠，
吏不敢制。潭州刺史庞承鼎疾其奸，因泰芝过潭，缚
付吏，劾赃钜万，得《左道谶记》，并奏之。辅国矫追泰芝
还京，既召见，反谮承鼎陷不辜，诏𬤇按罪。𬤇使判官
严郢具狱，暴泰芝之恶。帝不省，赐承鼎死，流郢、建州。
后泰芝终以赃从死，承鼎追原其诬。𬤇为治不急细
务，决大事，刚果不挠。始在河西，悉知诸将能否。及为
尹，奏取材者数十人总牙兵，故威惠两行。𬤇之相与。
李揆不平，既斥，乃用善治闻。揆恐帝复用，即妄奏置
军湖南非便，又阴遣人刺𬤇过失。𬤇上疏讼其事，帝
怒，逐揆，出之，显条其罪。𬤇苦羸疾卒，年五十一，赠吏
部尚书。𬤇在朝不称任职相，及为荆州，号令明，赋敛
均一。其治尚威信，故军士用命，阖境无盗贼，民歌咏
之。自至德以来，处方面数十人，𬤇最有名。荆人生构
房祠，及殁，吏裒钱十万徙祠府西。始，𬤇知杜鸿渐、元
载才，荐于朝，后皆为宰相。永泰中，严郢以故吏请谥，
有司博士独孤及谥曰“肃”，郢以故事，宰相谥皆二名，
请益曰“忠肃。”及执奏，谓“谥在义，美恶不在多名。文王
伐崇，周公杀三监，淮夷重耳一战而霸，而谥曰文；冀
缺之恪，甯俞之忠，随会不忘其”君，而谥曰“武”，故知称
其大，略其细也。且二名谥非古也。汉兴，萧何、张良、霍
去病、霍光以文武大略佐汉致太平，一名不尽其善，
乃有文终、文成、景桓、宣成之谥。唐兴，参用汉制，魏徵
以王道佐时近文，爱君忘身近“贞”，二者并优，废一莫
可，故曰“文贞。”萧瑀端直近贞，性多猜近褊。言褊则失
贞，称贞则遗褊，故曰“贞褊”，盖有为为之也。若迹无异
称，则易以一字。故杜如晦曰“成”，封德彝曰“明”，王珪曰
“懿”，陈叔达曰“忠”，温彦博曰“恭”，岑文本曰“献”，韦巨源曰
“昭”，皆当时赫赫居宰相位者，谥不过一名而言。故事，
宰相必以二名，固所未闻，宜如前谥。遂不改。